ಪೃಥ್ವಿ ಶಾ ಗೆ ನಾನು ಯಾವುದೇ ಸಲಹೆ ನೀಡುವುದಿಲ್ಲ :ಜೋ ಬರ್ನ್ಸ್ ಅಡಿಲೇಡ್ : ಆಸ್ಟ್ರೇಲಿಯಾದ ಆರಂಭಿಕ ಆಟಗಾರ ಜೋ ಬರ್ನ್ಸ್ ಅವರು ಭಾರತದ ಆರಂಭಿಕ ಆಟಗಾರ ಪೃಥ್ವಿ ಶಾ ಅವರಿಗೆ ಈಗ ನಾನು ಯಾವುದೇ ಸಲಹೆ ನೀಡುವುದಿಲ್ಲ, ಆದರೆ ಸರಣಿಯ ಕೊನೆಯಾದ ಮೇಲೆ ಕೆಲವು ಸಲಹೆಗಳನ್ನು ಹಂಚಿಕೊಳ್ಳಬಹುದು ಎಂದು ಬರ್ನ್ಸ್ ಹೇಳಿದ್ದಾರೆ. ಶಾ ಅವರಿಗೆ ಸಲಹೆ ನೀಡಲು ನೀವು ಬಯಸುತ್ತೀರಾ ಎಂದು ಪತ್ರಕರ್ತರೊಬ್ಬರು ಕೇಳಿದಾಗ, ಬರ್ನ್ಸ್, ನಾನು ಆತನಿಗೆ ಯಾವುದೇ ಸಲಹೆ ನೀಡುವುದಿಲ್ಲ, ನಾನು ಅವರ ವಿರುದ್ಧ ಆಡುತ್ತಿದ್ದೇನೆ. ಅವರು ಮುಂದಿನ ಪಂದ್ಯಗಳಲ್ಲಿ ಯಾವುದೇ ರನ್ ಗಳಿಸುವುದಿಲ್ಲ ಎಂದು ನಾನು ಭಾವಿಸುತ್ತೇನೆ ಎಂದು ಪ್ರತಿಕ್ರಿಯಿಸಿದರು. ಪೃಥ್ವಿ ಶಾ ಬಗ್ಗೆ ತನಗೆ ಹೆಚ್ಚು ತಿಳಿದಿಲ್ಲ. ಆದರೆ ಪ್ರವಾಸದ ಕೊನೆಯಲ್ಲಿ ಕೆಲವು ಸಲಹೆಗಳನ್ನು ಹಂಚಿಕೊಳ್ಳಬಹುದು ಎಂದು ಬರ್ನ್ಸ್ ಹೇಳಿದ್ದಾರೆ. ಪೃಥ್ವಿ ಯಾವ ಫಾರ್ಮ್ನಲ್ಲಿದ್ದಾರೆಂದು ನನಗೆ ತಿಳಿದಿಲ್ಲ. ನಾನು ಅವರನ್ನು ಅನುಸರಿಸುತ್ತಿಲ್ಲ. ಅವರು ಭಾರತಕ್ಕೆ ಗುಣಮಟ್ಟದ ಆಟಗಾರನಾಗಿರಬೇಕು, ಪ್ರವಾಸದ ಕೊನೆಯಲ್ಲಿ ನಾನು ಶಾಗೆ ಸಲಹೆ ನೀಡಬಹುದು ಎಂದು ಬರ್ನ್ಸ್ ತಿಳಿಸಿದ್ದಾರೆ. ಟೆಸ್ಟ್ ಸರಣಿಗೂ ಮೊದಲು ನಡೆದ ಎರಡು ಅಭ್ಯಾಸ ಪಂದ್ಯಗಳಲ್ಲಿ, ನಾಲ್ಕು ಇನ್ನಿಂಗ್ಸ್ಗಳಲ್ಲಿ ಶಾ ಒಟ್ಟು 62 ರನ್ ಗಳಿಸಿದ್ದರು ಮತ್ತು ಮೊದಲ ಟೆಸ್ಟ್ನ ಮೊದಲ ಇನ್ನಿಂಗ್ಸ್ನಲ್ಲಿ ಡಕ್ ಔಟ್ ಆದರೆ, ಎರಡನೇ ಇನ್ನಿಂಗ್ಸ್ನಲ್ಲಿ ಕೇವಲ 4 ರನ್ ಗಳಿಸಿದ್ದಾರೆ.